EkBass/fiwiki-20250220-pages-articles huggingface dataset:
Curtis T. McMullen

Curtis Tracy McMullen (s. 21. toukokuuta 1958) on matematiikan professori Harvardin yliopistossa. Hän voitti Fieldsin mitalin vuonna 1998 työstään, joka keskittyi erityisesti kompleksidynamiikkaan. McMullen aloitti opiskelunsa Windermere Elementary Schoolissa Upper Arlingtonissa, Ohiossa, ja Charlotte Central Schoolissa Charlottessa, Vermontissa, minkä jälkeen hän lähti Champlain Valley Union High Schooliin Hinesburgiin, Vermontiin. Hän suoritti alemman korkeakoulututkinnon vuonna 1980 Williams Collegessa ja FT:n vuonna 1985 Harvardin yliopistossa, matemaatikko Dennis Sullivanin valvomana. McMullen, Curtis T. McMullen, Curtis T. McMullen, Curtis T. McMullen, Curtis T.
Superlatiivi (sijamuoto)

Superlatiivi on nominien sijamuoto. Se esiintyy tiettävästi unkarin kielessä sekä joissakin J. R. R. Tolkienin keinotekoisista kieliopeista. Superlatiivi sijamuotona ilmaisee jonkun päälle, tai jonkun yli menemistä, taikka tulemista; suomessa sitä vastaa adpositio yli tai adessiivi. Esim. lause "Heitin pallon katolle" ilmaistaisiin unkarin kielessä superlatiivilla. ==Aiheesta muualla== *Keskustelupalsta (unkariksi) luokka:Sijamuodot
Länsirannikonsalamanteri

Länsirannikonsalamanteri (Taricha granulosa) on Yhdysvaltain länsirannikolla elävä salamanterilaji. == Koko ja ulkonäkö == Länsirannikonsalamanteri on alle 20 cm:n mittainen kokonaispituudeltaan. Lajin selkäpuoli on väriltään punertavan ruskea ja vatsapuoli on oranssi. Salamanterin silmät ovat keltaiset ja silmäluomet samanväriset kuin pää. Silmistä erottaakin parhaiten länsirannikonsalamanterin sen sukulaisesta kaliforniansalamanterista. Nämä kaksi lajia ovat ulkonäöltään melkein samannäköiset. Lajin iholla on pieni määrä hermomyrkkyä, joka ei kuitenkaan vaikuta terveen ihon läpi. == Levinneisyys == Länsirannikonsalamanterin levinneisyysalue on Pohjois-Amerikan länsirannikolla Kaliforniassa, jossa lajia tavataan luonnonvaraisena. == Elintavat == Länsirannikonsalamanteri viihtyy vedessä, mutta voi elää myös enimmäkseen maalla. == Ravinto == Länsirannikonsalamanteri syö erilaisia pieniä selkärangattomia, kuten muutkin salamanterit. == Lemmikkieläimenä == Suomessa länsirannikonsalamanteri on harvinainen terraariolemmikki, toisin kuin Keski-Euroopassa tai Amerikassa, missä se on melko yleinen terraariossa pidettynä. Länsirannikonsalamanteri voi mennä eläinkaupoissa helposti sekaisin sukulaisensa kaliforniansalamanterin kanssa, mutta niiden elinolosuhteet ovat suunnilleen samanlaiset. Terraariossa tulisi olla maa-aluetta ja riittävän iso uimapaikka. Elinolosuhteet tulee järjestää yksilön viihtyvyyden mukaan, eli jos salamanteri viettää paljon aikaa vedessä, tulee sille tarjota suurempi uimatila. Uimapaikan vesi täytyy vaihtaa päivittäin salamanterin herkän ihon vuoksi. Pohjapinta-alaltaan terraarion pitäisi olla vähintään 80 × 40 cm. Sopiva lämpötila päivisin on noin 16–21 astetta ja lämpötila voi laskea yöksi muutaman asteen. Maalla elävän länsirannikonsalamanterin terraariossa tulee olla riittävä ilmankosteus, jota voi ylläpitää sumuttamalla terraariota päivittäin. == Lähteet == == Aiheesta muualla == *Sammakkolampi *Caudata Culture Luokka:Salamanterieläimet Luokka:Lemmikkieläimet
Ylikiimingin kirjasto

Ylikiimingin kirjasto on Oulussa, Ylikiimingin taajamassa sijaitsevan Ylikiimingin koulun yhteydessä toimiva yleinen kirjasto. Vuoden 2009 tapahtuneen kuntaliitoksen jälkeen kirjasto on toiminut Oulun kaupunginkirjaston sivukirjastona. Kirjasto sijaitsee Ylikiimingin koulun entisessä liikuntasalissa. Kirjastotoiminnan Ylikiimingissä aloitti opettaja Hulda Santavuosi 1890-luvulla. Tarkka aloittamisaika on epäselvää, mutta vuodesta 1895 alkaen on kirjojen hankinta- ja lainaustietoja. Kuntakokous hyväksyi Ylikiimingin lainakirjaston säännöt vuonna 1913. Kirjaston toiminta virallistui ilmeisesti jo vuonna 1912, sillä kirjasto ilmoitti kyseisen vuoden perustamisvuodekseen Kansanvalistusseuralle tekemässään anomuksessaan vuonna 1938. 1920-luvulta peräisin olevan kirjastonhoitajan ja Pohjois-Suomen kirjastoneuvojan välisen kirjeenvaihdon perusteella kirjastotoiminnassa on ilmeisesti ollut katkoja. Ensimmäinen virallinen kirjastonhoitajan toimi Ylikiimingin kirjastoon on julistettu haettavaksi vuonna 1937. Ensimmäiseksi kirjastonhoitajaksi valittiin Maria Pelkonen, joka toimi kirjastonhoitajana vuoteen 1940 saakka. Kirjasto toimi aluksi väliaikaisissa tiloissa, muun muassa Ylikiimingin kunnantalolla, kunnes 1960-luvulla se siirtyi vastaperustetun kansakoulurakennuksen tiloihin. Vuodesta 1987 kirjasto on toiminut vanhaan liikuntasaliin saneeratuissa tiloissa. Kirjastolla on ollut useita sivutoimipisteitä, kyläkirjastoja. Kunnan ylläpitämiä koulujen yhteydessä toimineita kirjastoja on ollut Alavuoton, Jokikokon, Nuorittan, Vepsän, Yliperän ja Ylivuoton kouluilla. Nykyisin sivukirjastoja ei ole, viimeisenä lakkautettiin Nuorittan sivutoimipiste vuonna 2004, jolloin kirjastotoiminta sivukylillä siirtyi muista kunnista ostetun kirjastoautopalvelun piiriin. ==Lähteet== ==Aiheesta muualla== * Anna Leppävuori (6.3.2015) Oululaiset alistuvat kirjastojen myllerrykseen – jopa kaupungin johdossa ihmetellään (yle.fi) *Petri Hakkarainen (26.5.2003) Poh­joi­ses­sa ei hylätä kir­jas­toa (kaleva.fi) Luokka:Oulun kaupunginkirjasto Kirjasto
Tuliliskot

Tuliliskot (Cynops) ovat salamanterien lahkoon kuuluva sammakkoeläinsuku. Tulilisko-nimellä kutsutaan yleisesti kaikkia Cynops-suvun lajeja. Cynops- suvun lajeja tavataan luonnonvaraisina Kiinassa ja Japanissa. Tuliliskot elävät lammissa, kosteikoilla ja vähävirtaisissa ojissa sekä niiden lähiympäristössä. Kaikilla Cynops-suvun lajeilla on selkäpuoli tumma ja vatsa mustien sekä punertavien tai keltaisten kuvioiden kirjailema. Tuliliskojen suomenkielinen nimi tulee vatsan värityksestä. ==Tuliliskot lemmikkieläiminä== Tuliliskoja voi ostaa lemmikeiksi eläinkaupoista. Ne tarvitsevat mieluiten vähintään 80 litran akvaarion, pienen maa-alueen kuten kelluvan korkkilautan ja lampun. Lemmikkituliliskot syövät vedestä surviaisen toukkia, maalla ollessaan ne tarvitsevat liikkuvaa ruokaa kuten eläviä jauhomatoja tai pieniä sirkkoja. Ne ruokitaan 2–3 päivän välein. Koiras- ja naaraspuolista tuliliskoa on vaikea erottaa toisistaan. Ne eivät tavallisesti ääntele mitenkään. ==Aiheesta muualla== *Cynops amphibiaweb.org: lajitietoa, kuvia, levinneisyyskarttoja Cynops-lajeista *ITIS: Cynops Luokka:Salamanterieläimet
Oppitunti

Oppitunti tarkoittaa (koulu)opetuksen ajallista perusyksikköä. Koulupäivät koostuvat oppitunneista, joita erottavat välitunnit. Suomessa oppitunnin tavanomainen pituus on 45 minuuttia. Muodoltaan oppitunti voi olla esimerkiksi ryhmäopetusta, jossa opettaja tai opettajat työskentelevät oppilasryhmän kanssa tai yksilöopetusta, jossa opettajalla on kerrallaan yksi oppilas. Edellä mainitun kontakti- tai lähiopetuksen tapaan myös etäopetus voidaan jaksottaa oppitunneiksi. Ammattiopistoissa ja lukioissa yhden aineen oppitunnit saattavat olla 120 minuutin pituisia. Luokka:Opetus
Shreveport

Shreveport on kaupunki Yhdysvalloissa. Se sijaitsee Louisianan osavaltiossa ja on sen kolmanneksi suurin kaupunki. Shreveport sijaitsee "Ark-La-Texin" alueella, jolla Arkansas, Louisiana ja Teksas kohtaavat. Se perustettiin 1830-luvun loppupuolella. Shreveportin pinta-ala on United States Census Bureaun mukaan 305,1 km². Siitä yhteensä 12,44 % on vettä. Kaupungin 200 145 asukkaasta (2000) hieman yli puolet on afroamerikkalaisia. == Aiheesta muualla == * Viralliset sivut * American FactFinder, United States Census Bureau: Shreveport city, Louisiana Luokka:Louisianan kaupungit
Quirinus

Quirinus oli jumala roomalaisessa mytologiassa. Alun perin Quirinus oli sabiinilaisten sodanjumala. Rooman seitsemästä kukkulasta Quirinalis sai nimensä jumalan mukaan. Quirinus muodosti Juppiterin ja Marsin kanssa roomalaisten ensimmäisen niin sanotun jumaltriadin. Myöhemmin Juno ja Minerva syrjäyttivät Quirinuksen ja Marsin. Quirinus yhdistettiin viimeistään tasavallan lopulla Rooman myyttiseen perustajaan Romulukseen. Keisariajalla Quirinus oli yksi Janus-jumalasta käytetyistä nimistä, Janus Quirinus. Quirinalis-kukkulalla sijaitsi Quirinuksen temppeli, joka rakennettiin vuonna 293 eaa. Augustus uudisti temppelin vuonna 16 eaa. == Lähteet == Luokka:Antiikin Rooman jumalat
Saharansarvikyy

Saharansarvikyy (Cerastes cerastes, vanh. Cerastes cornutus) on Pohjois- Afrikan ja Lounais-Aasian autiomaissa elävä 60–85 cm pitkä myrkkykäärme. Sen nimi johtuu kahdesta silmän yläpuolella olevasta suuresta sarvimaisesta harjasuomusta, mutta myös sarvettomia yksilöitä esiintyy.O'Shea M. & Halliday T., Matelijat ja sammakkoeläimet, readme.fi 2009, s. 182 Sarvien tehtävästä ei ole tarkkaa tietoa. Erään teorian mukaan ne voisivat toimia silmien varjostajina tai auringonvalolta suojaajina. Harmaanruskean käärmeen selässä on haalistuneita tummia laikkuja, mikä antaa niin hyvän suojan, että sekä vihollisten että saaliiden on lähes mahdotonta havaita sitä.Dr. Hans W. Kothe, Käärmeet ja muut matelijat, Naumann & Göbel Verlagsgesellschaft mbH, s. 170 Saharansarvikyy viettää päivät usein hiekkaan kaivautuneena tai koloissa kasvien suojassa, mistä käsin se tekee nopeita iskuja saalista kohti. Saharansarvikyy varoittaa uhkaajaa sahamaisella äänellä, jonka se saa aikaan hankaamalla karheita kyljen harjasuomuja toisiinsa. Käärme etenee irtonaisella hiekalla sivukelaustekniikalla, jolloin se jättää ”S”:n muotoisen jäljen hiekkaan. Sen ravintoon kuuluu ennen kaikkea liskot, kuten skinkit ja ripsusisiliskot, mutta myös pikkunisäkkäät ja linnut. Saharansarvikyyn lisääntyminen poikkeaa useimmista sukulaisistaan siinä, että se ei synnytä eläviä poikasia vaan munii 10–23 munaa. == Lähteet == == Aiheesta muualla == *ITIS: Cerastes cerastes *University of Michigan, Animal Diversity Web (ADW): Cerastes cerastes, Desert Horned Viper *The University of Adelaide, Australia, Clinical Toxinology Resources: Cerastes cerastes Luokka:Kyykäärmeet
Bossier City

Bossier City on kaupunki Louisianassa, Yhdysvalloissa. Se kuuluu läheisen Shreveportin kanssa Shreveport–Bossier Cityn metropolialueeseen. Kaupungissa on arviolta 68 485 asukasta (vuonna 2016) ja sen pinta-ala on 111,13 neliökilometriä. Sen väestöjakauma poikkeaa selvästi Shreveportin väestöjakaumasta, jonka asukkaista yli puolet ovat afroamerikkalaisia. Bossier Cityssä tämä väestönosa muodostaa kaupunkilaisista ainoastaan vajaan neljänneksen. Bossier City sijaitsee "Ark-La-Texin" alueella, lähellä Arkansasin, Louisianan ja Texasin välistä rajaa. == Lähteet == == Aiheesta muualla == Luokka:Louisianan kaupungit
Kaarle IV (Lothringen)

thumb|Lothringenin herttua Kaarle IV Kaarle IV () oli Lothringenin herttua vuosina 1624–1634 ja 1661–1675. Hän taisteli kenraalina keisarillisessa armeijassa kolmikymmenvuotisessa sodassa ja Ranskan-Hollannin sodassa. Kaarle nousi valtaan vuonna 1624, mutta luopui vallasta 1634 nuoremman veljensä Nikolaus II:n hyväksi. Kaarle liittyi katoliseen liigaan kolmikymmenvuotisessa sodassa, ja yhdisti armeijansa Johann Tillyn kanssa Breitenfeldin taistelun jälkeen 1631. Myöhemmin hän palveli kenraalina keisarillisessa armeijassa, osallistuen muun muassa Nördlingenin ja Tuttlingenin taisteluihin. Ranskalaiset miehittivät Lothringenin herttuakunnan 1635 liittyessään kolmikymmenvuotiseen sotaan. Kolmikymmenvuotisen sodan päätyttyä 1648 Kaarle siirtyi Espanjan palvelukseen, mutta joutui epäsuosioon vuonna 1654, ja espanjalaiset vangitsivat hänet. Hän vapautui vankeudesta Pyreneiden rauhan jälkeen vuonna 1659. Vuonna 1661 Nikolaus II luopui vallasta, ja Kaarle nousi uudestaan herttuaksi. Vuonna 1670 Ludvig XIV miehitti herttuakunnan uudestaan Ranskan–Hollannin sodassa, jolloin Kaarle joutui pakenemaan ja liittyi keisarilliseen armeijaan taistellakseen Ranskaa vastaan. Kaarlen ulkopolitiikkaa leimasi itsepäinen Ranskan vastustus, joka johtui ranskalaisten yrityksistä sulauttaa Lothringenin herttuakunta osaksi Ranskaa. Hän epäonnistui tavoitteessaan ja kuoli maanpaossa Saksassa palkkasoturina. Kaarlen jälkeläiset saivat herttuakunnan takaisin vasta vuonna 1697 yhdeksänvuotisen sodan päätyttyä, mutta Ludvig XIV miehitti sen uudestaan jo Espanjan perimyssodan aikana. ==Lähteet== * Luokka:Herttuat Luokka:Hallitsijat Luokka:Itävaltalaiset kenraalit Luokka:Kolmikymmenvuotinen sota Luokka:Vuonna 1604 syntyneet Luokka:Vuonna 1675 kuolleet
Ensiaskeleet

Ensiaskeleet (Sony BMG) on Kristian Meurmanin vuonna 2007 julkaisema albumi. Levyn kappaleet ovat kaikki suomenkielisiä covereita. Mukana on muun muassa Vesa-Matti Loirin tulkitsema "Lapin kesä", jonka Meurman esitti myös Idols- finaalissa. Ensiaskeleet nousi Suomen virallisen listan sijalle 2., ja se ylitti 21. kesäkuuta 2007 eli kahden viikon kuluttua julkaisusta kultalevyyn oikeuttavan 15 000 kappaleen myyntirajanKristian Meurmanin kotisivut : 21.06.2007 Kristianin levy myynyt kultaa.. Meurman tulkitsee myös muun muassa Juice Leskisen sanoittaman "Paperitähdet", Pepe Willbergin "Aamu":n sekä Petri Laaksosen "Täällä Pohjantähden alla". Levyn viimeisellä raidalla olevan Leonard Cohenin "Halleluja":n on kääntänyt ja aiemmin levyttänyt Hector. == Kappaleet == # (säv. Taisto Wesslin / Perttu Hietanen, san. Eino Leino) # (Highwayman, säv. ja san. Jimmy Webb, suom. san. Juha Tapaninen) # (House of the Rising Sun, säv. ja san trad., sov. Alan Price, suom. san. Lasse Mårtenson) # (Celluloid Heroes, säv. ja san. Ray Davies, suom. san. Juice Leskinen) # (Unchained Melody, säv. Alex North, san. Hy Zaret, suom. san. Jyrki Lindström) # (säv. Markku Johansson / Pepe Willberg, san. Vexi Salmi) # (Mornin Has Broken, säv. trad, san. Eleanor Farjeon, sov. Cat Stevens) # (säv. ja san. Leo Kristian Eerikäinen) # (säv. Petri Laaksonen, san. Turkka Mali) # (Only One Woman, säv. ja san. Maurice Gibb / Barry Gibb / Robin Gibb, suom. san. Pertti Reponen) # (Hallelujah, säv. ja san. Leonard Cohen, suom. san. Hector) == Arvostelut == * Dome.fi: Dome.fi * V2.fi: V2.fi == Lähteet == Luokka:Vuoden 2007 esikoisalbumit Luokka:Suomalaiset popalbumit Luokka:Suomalaiset rockalbumit Luokka:Cover-albumit Luokka:Jukka Backlundin tuottamat albumit Luokka:Leri Leskisen tuottamat albumit
Anne Christopher

Anne Christopher (4. maaliskuuta 1895 Etelä-Carolina, Yhdysvallat – 10. lokakuuta 2007 Rome, Georgia, Yhdysvallat) oli huomattavan pitkäikäinen yhdysvaltalainen. Hän oli kesäkuussa 2007 112-vuotiaana Georgian osavaltion vanhin, Yhdysvaltain seitsemänneksi vanhin sekä maailman 17. vanhin elossa ollut vahvistettu henkilö. Christopher muisti viimeisinäkin vuosinaan Wrightin veljesten lennot (1903) ja Titanicin uppoamisen (1912). Hän ei osannut nimetä pitkälle iälleen muita salaisuuksia kuin Jumalan armon sekä hyvän syömisen ja nukkumisen. Christopher asui vanhainkodissa hyvän aikaa ennen kuolemaansa 112-vuotiaana. == Lähteet == * * Luokka:Yli 110-vuotiaiksi eläneet yhdysvaltalaiset Luokka:Vuonna 1895 syntyneet Luokka:Vuonna 2007 kuolleet
Catherine Hagel

Catherine Hagel (28. marraskuuta 1894 – 6. joulukuuta 2008) oli pitkäikäinen yhdysvaltalainen henkilö. Hän oli kuollessaan maailman kolmanneksi vanhin ihminen. Catherine Hagel jäi leskeksi 74-vuotiaana ja hoiti sen jälkeen itsenäisesti farmiaan 100-vuotiaaksi. Hän sai yksitoista lasta. Hagel muutti 1990-luvulla North Ridge Care Centeriin New Hopeen. Hän täytti 110 vuotta 2004 ja 114 vuotta 2008. == Lähteet == * * Luokka:Yli 110-vuotiaiksi eläneet yhdysvaltalaiset Luokka:Vuonna 1894 syntyneet Luokka:Vuonna 2008 kuolleet
Protoceratops

Protoceratops (nimen merkitys: ”alkusarvinaama”) on sukupuuttoon kuollut sarvinaamoihin kuuluva kasvinsyöjädinosaurusten suku. Se sisältää lajit Protoceratops andrewsi ja Protoceratops hellenikorhinus. Suku eli nykyisessä Mongoliassa ja Pohjois-Kiinassa myöhäisliitukauden Campania-vaiheella. Protoceratopsin erittäin suuressa päässä oli suuri ja leveä luukaulus. P. andrewsilla oli alkeellinen kuonosarvi; P. hellenikorhinuksella sarvi oli näkyvämpi. Protoceratopsilla oli myös suuri ja vahva nokka, jolla se murskasi paksujakin oksia kasveista. Protoceratops oli noin 2,5 metriä pitkä ja 180 kilogrammaa painava. Protoceratopsin poikaset muistuttivat vanhempiaan. Niiden luukaulus oli pienempi, mutta se kasvoi ajan myötä suuremmaksi. Joistakin pesistä on löydetty poikasten luurankoja, joista päätellen vanhemmat pitivät poikasista huolta vielä kuoriutumisen jälkeenkin. Protoceratops eli aavikoilla. Sen päävihollinen oli Velociraptor. Eräässä fossiilissa nämä kaksi dinosaurusta olivat taistelemassa. Protoceratops luultavasti käytti nokkaansa puolustautumiseen. == Lähteet == == Aiheesta muualla == * Dinosaurukset eli hirmuliskot Luokka:Ceratopsia
Jatuli

Jatuli tarkoittaa: * jatulit eli jotunit, skandinaavisten tarujen jättiläiskansa * Jatuli, Neste Oy:n (nyk. Neste Oyj) suurtankkeri 1970-luvulla * Jatuli, liikuntakeskus Haukiputaalla * jatuli, eräs Fennoskandian peruskallion liuskekivimuodostuma * jatulintarha, kivistä koottu labyrinttikuvio * etunimenä: ** Jatuli Laevuo, entinen jalkapalloilija.
See You on the Other Side

See You on the Other Side on yhtyeen Korn seitsemäs studioalbumi, jota on myyty yli 2 330 800 kappaletta maailmanlaajuisesti. Virgin Records julkaisi sen 6. joulukuuta, 2005. Se on yhtyeen ensimmäinen levy, jolla ei ole mukana alkuperäiskitaristi Brian "Head" Welchiä. ==Kappaleet== *Albumi sisältää 14 tai 16 kappaletta riippuen ostetusta versiosta. Erikoisversio levystä sisältää 20 tai 22 kappaletta sekä 2 livekonserttivideota. #"Twisted Transistor" – 4:12 #"Politics" – 3:16 #"Hypocrites" – 3:49 #"Souvenir" – 3:49 #"10 or a 2-Way" – 4:41 #"Throw Me Away" – 4:41 #"Love Song" – 4:18 #"Open Up" – 6:19 #"Coming Undone" – 3:19 #"Getting Off" – 3:25 #"Liar" – 4:14 #"For No One" – 3:37 #"Seen It All" – 6:19 #"Tearjerker" – 5:05 #"Too Late I'm Dead" - Vain Japanin versiossa #"Inside Out" - vain iTunes-versiossa Yhtyeen virallisella sivustolla muutamille kappaleille on eri nimet. Sivustolla "Politics" on "Politix", "Souvenir" on "Souvenir of Sadness", "10 or a 2-Way" on "2-Way", ja "Seen It All" on "Interlude #3/I've Seen It All". Ei ole tiedossa ovatko nämä kappaleiden oikeat nimet. Myöhemmillä versioilla levystä kappale "Twisted Transistor" kestää 3:08. ===Bonus-levy=== #"It's Me Again" – 3:35 #"Eaten Up Inside" – 3:18 #"Last Legal Drug (Le Petit Mort)" – 5:15 #"Twisted Transistor" (Dante Ross Mix) – 3:29 #"Twisted Transistor" (Dummies Club Mix) – 7:53 #*Videot: "Twisted Transistor" ja "Hypocrites" (live, äänitetty Luzhniki Arenalla Moskovassa Venäjällä 22. syyskuuta, 2005) ==Listasijoitukset== ===Albumi=== Vuosi Lista Sijoitus 2005 The Billboard 200 3 ===Singlet=== Vuosi Single Lista Sijoitus 2005 Twisted Transistor Modern Rock Tracks 9 2005 Twisted Transistor Mainstream Rock Tracks 3 2005 Twisted Transistor Hot 100 Singles 64 2005 Twisted Transistor Pop 100 63 2005 Twisted Transistor (E. Kupper/J. Harris/Dummies Mixes) Hot Dance Club Play 24 2006 Coming Undone Modern Rock Tracks 14 2006 Coming Undone Mainstream Rock Tracks 4 2006 Coming Undone Hot 100 Singles 79 2006 Coming Undone Pop 100 73 2006 Coming Undone (RVH Club Mix) Hot Dance Club Play 29 2006 Politics Mainstream Rock Tracks 18 2006 Politics Hot Dance Club Play 20 == Arvostelut == * Desibeli.net: * Imperiumi: 7/10 * Soundi: == Lähteet == == Aiheesta muualla == * Luokka:Vuoden 2005 albumit Luokka:Kornin albumit
Sonic Brew

Sonic Brew on heavy metal -yhtye Black Label Societyn ensimmäinen albumi vuodelta 1999. Laulaja/kitaristi Zakk Wylde on sanoittanut ja säveltänyt albumin kaikki kappaleet, lukuun ottamatta "No More Tears" kappaletta jonka on säveltänyt Wylden lisäksi Ozzy Osbourne, Mike Inez, Randy Castillo ja John Purdell. Kappaleen alkuperäinen esittäjä on Ozzy Osbourne. ==Kappaleet== # # # # # # # # # # # # # # # ==Kokoonpano== * Zakk Wylde – laulu, kitara, basso, piano * Mike Inez – basso kappaleessa "No More Tears" * Phil Ondich – rummut == Aiheesta muualla == * * Luokka:Black Label Societyn albumit Luokka:Vuoden 1999 esikoisalbumit
Linnanvouti

Linnanvouti oli keskiajalla linnaläänin päällikkö.Vanhan ruotsin harjoitukset Hän vastasi linnan ja sitä ympäröivän alueen puolustuksesta ja hallinnollisista asioista kuten veronkannosta. == Linnanvouti nykyään == Nykyään Suomessa linnanvouti on tasavallan presidentin kanslian talous- ja henkilöstöjohtajan virkanimike. Linnanvoudin vastuulle kuuluvat myös tasavallan presidentin käytössä olevat kiinteistöt eli Presidentinlinna, Mäntyniemi ja Kultaranta. ;Voudit: * J. A. Forsström (1920–1922) * August Lännenpää (1922–1929) * Leonard Takolander (1929–1948) * Anselm R. Pyy (1948–1973) * Arimo Raeste (1973–1990) * Erkki Ahokas (1990–2006) * Anne Puonti (2006–2021) * Ismo Siikaluoma (2021–) == Katso myös == * Vouti == Lähteet == Luokka:Hallinnon ammatit
Aittojärvi (Pudasjärvi)

Aittojärvi on Pudasjärven kaupungissa sijaitseva kylä. Kylä sijaitsee noin 15 kilometriä länteen keskustaajamasta Oulun Tannilaan johtavan seututien 855 varrella. Kylällä on ollut oma koulu, joka lakkautettiin vuonna 2016. Nykyään kylän lapset käyvät koulua keskustaajamassa sijaitsevassa Hirsikampuksessa. Aittojärvi ja sen lähellä sijaitseva Ypykkäjärvi ja Kyngäs muodostavat yhdessä valtakunnallisesti merkittävän kulttuurihistoriallisen kainuulaistyyppisen maisema-alueen. ==Lähteet== Luokka:Pudasjärven kylät
Aittojärvi

Aittojärvi voi tarkoittaa seuraavia maantieteellisiä kohteita: ==Paikannimenä== * Aittojärvi, kylä Kiuruvedellä * Aittojärvi, kylä Pudasjärvellä ==Vesistön nimenä== * Aittojärvi, järvi Enossa * Aittojärvi, järvi Jämsän Palsinassa * Aittojärvi, järvi Jämsän Partalassa * Aittojärvi, järvi Kannonkoskella * Aittojärvi, järvi Kiuruvedellä * Aittojärvi, järvi Kuhmossa * Aittojärvi, järvi Kuopiossa * Aittojärvi, järvi Taipaleenharjun kylässä Pudasjärvellä * Aittojärvi, järvi Aittojärven kylässä Pudasjärvellä Luokka:Järvien täsmennyssivut
PHinn

pHinn eli Erkki Rautio on tamperelainen muusikko, joka on tullut tunnetuksi ylläpitämästään verkkosivusta pHinnWeb. pHinnWeb on elektroniseen, kokeelliseen ja muuten vain marginaalisempaan musiikkiin ja sen ympärillä olevaan kulttuuriin erikoistunut sivusto. pHinn toimii myös itse DJ:nä, freelancer-toimittajana ja taiteilijana. Tällä hetkellä pHinn yhdessä Mike Notin (Mika Paju) kanssa pitää elektroniseen musiikkiin keskittynyttä Kompleksi-ryhmää, jossa hän toimii laulajana, sanoittajana ja säveltäjänä. Tätä aikaisempi musiikkiprojekti oli Club Telex Noise Ensamble vuonna 2001, jonka yhteydessä pHinn pyöritti Tampereella Polytronin Mikko "mini" Niemelän kanssa Club Telexiä. Toinen pHinnin pitämä klubi oli Mike Notin kanssa pidetty Ecletro Lounge. Toimintaan kuului myös CD-R-levymerkki nimeltään pHinnMilk Recordings (2001-2006), jolla julkaistiin mm. tapahtumissa soitettua musiikkia. Huomiota pHinn on saanut ainakin saksalaiselta teknomusiikkiin erikoistuneelta de:bug-lehdeltä, joka esitteli 1999 pHinnin heidän "E-Mail Legends" sarjassaan. de:bug, Huhtikuu 1999, E-Mail Legends: Erkki Rautio (a.k.a. pHinn) Tampereen toiminnasta Tampereen City-lehti valitsi pHinnin kaupungin parhaaksi underground-mieheksi vuonna 2001 ja Aamulehti parhaaksi dj:ksi vuonna 2007. pHinnWeb blog, 06.3.2006, The Best Underground Man in Tampere 2001pHinnWeb blog, 13.4.2007, The Best DJ In Tampere??? ==pHinnWeb== pHinnWeb on Erkki Raution 1996 perustama englanninkielinen suomalaiseen elektroniseen, kokeelliseen, tekno-, avantgarde- ja indiemusiikkiin keskittyvä sivusto, joka kertoo genren artisteista, klubeista, levy-yhtiöistä ja muusta mitä tapahtuu. Suomen tapahtumien seuraamisen lisäksi pHinnWebissä on muutamien ulkomaalaisten artistien, kuten Chicks on Speedin ja Jonathan Saul Kanen, fanisivut. Muita maininnan arvoisia sisältöjä pHinnWebissä ovat mm. englanninkielinen Suomen elektronisen musiikin postituslista, suomalaisten artistien kotisivu- ja Myspace-hakemisto FinnDiscog sekä suomalaisen elektronisen musiikin historiikki. ==Levyjä== ===pHinnMilk Recordings=== pHinnMilk on pHinnWebin julkaisema CD-R-levymerkki. * Club Telex Noise Ensemble: Just To Disturb You A Little Bit CD-R (phnnmlk-0, kesäkuu 2001) * Virtalähde: Virka- ja väkivalta CD-R (phnnmlk-1, maaliskuu 2002) * Kohinatuotanto (a.k.a. Noise Production): Äänikemia CD-R (phnnmlk-2, toukokuu 2002) * Club Telex Noise Ensemble vs various artists: CTNERMX CD-R (phnnmlk-3, maaliskuu 2003) * Unidentified Sound Objects: Richard D. Anderson Album CD-R (phnnmilk-4, tammikuu 2005) * Club Telex Noise Ensemble vs various artists: CTNERMX II CD-R (2006) ===Muita levyjä=== * Kompleksi: (I Ain't No) Lovechild / Moscow 1980 (7" lp, 2005) ==Lähteet== * pHinnWeb (pääosin FAQ) ==Aiheesta muualla== * pHinnWeb * pHinnWeb-blogi * Phinnweb tumblr * Kompleksi: kotisivu, myspace * Vihreä Lanka, toukokuu 2003, Erkki Rautio ei vieroksu töitä * de:bug, Huhtikuu 1999, E-Mail Legends: Erkki Rautio (a.k.a. pHinn) Luokka:Suomalaiset elektronisen musiikin artistit Luokka:Suomalaiset DJ:t Luokka:Elektronisen musiikin organisaatiot Luokka:Suomalaiset_bloginpitäjät Luokka:Syntymävuosi puuttuu Luokka:Elävät henkilöt
Johann von Werth

Johann von Werth () (1591/n. 1595, Kaarst – 16. syyskuuta 1652, Königgrätz) oli saksalainen palkkasotilas ja ratsuväenkenraali kolmikymmenvuotisessa sodassa. ==Elämäkerta== Werth oli kotoisin Weertin kylästä Espanjan Alankomaista ja oli alun perin protestanttinen talonpoika. Kotikylästä hän sai myös nimensä Werth. Werth ryhtyi vuonna 1622 palkkasoturiksi liittyessään Espanjan armeijaan ratsumieheksi kahdeksankymmenvuotisessa sodassa. Hän yleni jotenkin upseeriksi ja vuoteen 1630 mennessä (tai vuonna 1633) hän sai everstin arvon. Pian hänellä oli oma rykmentti ja hän siirtyi Baijerin palvelukseen. Werth johti menestyksekkäästi katolisen liigan armeijassa pienempiä operaatioita Etelä-Saksassa vuosina 1632–1634. Hän osallistui vuonna 1634 Nördlingenin taisteluun, jossa menestyi ja kun samana vuonna hän kääntyi vielä katoliseksi, keisari Ferdinand II nimitti hänet kenraaliksi ja paroniksi. Vuosina 1634–1638 Werth taisteli Bernhard Weimaria ja ranskalaisia vastaan Reinin rintamalla. Vuonna 1635 hän teki pitkälle ulottuneen hävitysretken Lothringeniin ja vuonna 1636 vielä pitemmän hävitysretken Ranskan alueelle, aina Pariisin liepeille asti. Retkien vuoksi häntä pidettiin Ranskassa hävittäjänä ja tuhoajana. Hänet kuitenkin pakotettiin vetäytymään takaisin rajaseuduille, kun Ranska kokosi suuren armeijan. Seuraavana vuonna Werth hävitti Reinin laaksoa. Vuonna 1638 Werth jäi Bernhard Weimarin vangiksi Rheinfeldenin taistelussa. Hänet tuotiin Pariisiin, jossa häntä pidettiin vankina suhteellisen vapaissa oloissa vuoteen 1642 asti. Werth oli yksi kolmesta kenraalista, jotka vaihdettiin Kustaa Horniin 1642. Vapautumisen jälkeen Werth palasi takaisin Baijerin palvelukseen. Hän taisteli Tütlingenin taistelussa vuonna 1643, Freiburgissa (1644) ja toisessa Nördlingenin taistelussa (1645). Kun sota hiipui ja Baijeri yritti tehdä erillisrauhaa, Werth yritti johtaa komentamansa joukot pois Baijerista keisarin palvelukseen, mutta suurin osa miehistä ei seurannut häntä. Vuonna 1647 keisari antoi hänelle kreivin tittelin. Sodan päätyttyä Werth vetäytyi laajoille tiluksilleen, jotka hän oli saanut sotapalvelustaan. Hän kuoli vuonna 1652 sängyssään. Werth oli osaava ratsuväen komentaja ja johti menestyksekkäästi useita pienempiä operaatioita. Suuremmissa taisteluissa hän ei kuitenkaan onnistunut yhtä hyvin. Hän oli peloton ja osaava johtaja ja taktikko, mutta häneltä puuttui kyky hallita isompaa taistelukenttää. ==Lähteet== * * Luokka:Saksalaiset kenraalit Luokka:Kolmikymmenvuotinen sota Luokka:Palkkasotilaat Luokka:1590-luvulla syntyneet Luokka:Vuonna 1652 kuolleet
Unifem

Yhdistyneiden kansakuntien naisten kehitysrahasto (United Nations Development Fund for Women lyh. UNIFEM) oli vuosina 1976–2010 toiminut Yhdistyneiden kansakuntien naistenrahasto. ==UNIFEMin päätavoitteet== * Naisten köyhyyden ja yhteiskunnasta ulkopuolelle jättämisen estäminen * Naisiin kohdistuvan väkivallan lopettaminen * HIV/AIDSin leviämisen tyrehdyttäminen nuoriin naisiin ja tyttöihin * Naisten yhteiskunnallisen vaikuttamisen ja konfliktien jälkeisen jälleenrakennuksen tukeminen Näihin päämäärin pyrkiessään UNIFEM teki monenlaista työtä yli sadassa kehitysmaassa. UNIFEMin toiminta lakkautettiin, kun YK:n tasa-arvojärjestö UN Women aloitti toimintansa 1.1.2011. == Pekingin toimintaohjelma == Vuonna 1995 Pekingissä pidetyssä YK: Maailman 4. naiskonferenssissa hyväksyttiin niin sanottu Pekingin toimintaohjelma. Sen mukaan naisiin kohdistuva väkivalta on > mikä tahansa sukupuolen perusteella tehty väkivallanteko, joka johtaa tai > todennäköisesti johtaa fyysiseen, seksuaaliseen tai psykologiseen vahinkoon > tai kärsimykseen, mukaan lukien tällaisilla teoilla uhkailu, pakottaminen > tai mielivaltainen vapauden riisto, tapahtuipa se julkisesti tai > yksityisesti. == Katso myös == * UNICEF * UN Women == Lähteet == == Aiheesta muualla == * http://www.unwomen.fi/historia Luokka:Yhdistyneiden kansakuntien erityisjärjestöt
Moskito Television

Moskito Television Oy on vuonna 1999 perustettu suomalainen televisio-ohjelmia tuottava yhtiö, jonka asiakkaita ovat Yle TV1, Yle TV2, MTV3, Nelonen, Sub sekä TV5. Vuonna 2021 Moskito Television Oy:n omistaa This is Nice Studios Finland Oy. Se taas on kuulunut vuodesta 2021 osaksi Fremantle-konsernia. Yhtiön liikevaihto oli vuonna 2015 noin 11,2 miljoonaa euroa. Vuonna 2008 pääomasijoitusyhtiö CapMan osti Talentumilta enemmistön Varesvuo Partnersista 11 miljoonalla eurolla. Moskito Televisionin ympärille rakennettiin yritysryhmä nimeltä Nice Entertainment Group, josta syksyllä 2013 myytiin 87 prosenttia ruotsalaiselle Modern Times Groupille hintaan 84 miljoonaa euroa. Nice Entertainment Groupin liikevaihto oli tuolloin noin 121 miljoonaa euroa ja henkilöstömäärä 180. Myyjien joukossa olivat CapManin ohella perustaja Roope Lehtinen sekä Liisa Akimof, jonka yritys Production House Oy on vuodesta 2008 ollut osa yritysryhmää. Modern Times Group nousi näin tuotantoyhtiöbisneksen markkinajohtajaksi Suomessa ja Norjassa ja kakkoseksi Ruotsissa. Yhtiön ostivat Roope Lehtinen, Hannu Kalliolahti ja Varesvuo Partners. Roope Lehtinen ilmoitti vuonna 2016 luopuvansa johtotehtävistään Moskito Televisionissa. Hänen seuraajakseen valittiin vastaajana tuottajana Moskito Televisionissa toiminut Riina Kullas. Roope Lehtinen jatkoi yhtiössä tittelillä senior advisor / founder. Oskari Saari siirtyi tammikuussa 2017 MTV:ltä Moskito Televisionin urheilutuotannon johtajaksi vastaamaan Moskiton urheilusisällöistä sekä niiden kehittämisestä. ==Moskito Televisionin tuottamia ohjelmia== * Runeberginkatu (Nelonen) * Einstein (Nelonen) * Ajoneuvos (MTV3) * Luova luokka (MTV, Subtv) * Kansakunnan käännekohta (Yle TV2) * Me Stallarit (MTV3) * Uudisraivaaja (Yle TV1) * Helppo elämä (MTV3) * Miljonääriäidit (Liv) * Helsingin herra (MTV3) * Mustat lesket (Nelonen) * Sukulan suojatit (Nelonen) * Enbuske, Veitola & Salminen (MTV3) * Koukussa (Yle TV2) * Naked Attraction Suomi (Dplay) * Fitnesspäiväkirjat (AVA) * Fitnesspäiväkirja (discovery+) * Kullannuput (Yle) ==Lähteet== ==Aiheesta muualla== * Moskito Televisionin verkkosivusto Luokka:Suomalaiset televisiotuotantoyhtiöt
Erkki Rautio

Erkki Rautio voi tarkoittaa seuraavia: * Erkki Rautio (s. 1931), sellisti ja Sibelius-Akatemian professori * Erkki Rautio, taiteilijanimeltään pHinn, elektronisen musiikin artisti.
Stronger Than Death

Stronger Than Death on heavy metal -yhtye Black Label Societyn toinen albumi vuodelta 2000. ==Kappaleet== # # # # # # # # # # # ==Kokoonpano== * Zakk Wylde - laulu, kitara, basso, piano * Phil Ondich - rummut * Mike Piazza - vieraileva laulaja kappaleessa "Stronger Than Death" == Arvostelut == * AllMusic: Black Label Society: Stronger Than Death Viitattu 13.1.2023. * Soundi: Black Label Society: Stronger Than Death Viitattu 13.1.2023. == Lähteet == == Aiheesta muualla == * * Luokka:Black Label Societyn albumit Luokka:Vuoden 2000 albumit
Erik ihmisenpoika

Erik ihmisenpoika on Lars-Henrik Olsenin kirjoittama fantasiakirjasarja. Siitä on suomennettu vain ensimmäinen osa. == Juoni == Erik on 13-vuotias poika jonka elämä muuttuu täysin, kun eräänä myrskyisenä iltana alkaa tapahtua kummia. Erikin luokse saapuu vuohien vetämässä reessä Thor, jumala joka käskee Erikiä lähtemään mukaansa Asgardiin, jumalten valtakuntaan. Perille päästyään Erik saa tietää, että hän on jumalten ainoa toivo pelastua, sillä jättiläiset ovat ryöstäneet nuoruudenjumalattaren Idunin. Se on saanut Asgardin rappion partaalle ja Ragnarökin, maailmanlopun taistelu lähenee. Vielä on kuitenkin toivoa pelastua, Erikin on lähdettävä etsimään Idunia jonka omenat tuovat jumalille heidän nuoruutensa takaisin. Matkakumppanikseen huikealle ja vaaralliselle matkalle Erik saa Thorin tyttären Trudin. ==Elokuva== Kirjasta on suunnitteilla elokuva. ==Aiheesta muualla== * Kirjan kotisivuille Luokka:Norjalaiset romaanit Luokka:Nuorten fantasiaromaanit
1919 Eternal

1919 Eternal on heavy metal -yhtyeen Black Label Societyn vuonna 2002 ilmestynyt kolmas studioalbumi. Wylde teki viisi albumin kappaleista alun perin Ozzy Osbournen Down to Earth-albumille. Osbourne hylkäsi kuitenkin kappaleet liian ”blacklabelmaisina”, joten Wylde piti ne omalla albumillaan. Kappaleet olivat "Bleed For Me", "Life/Birth/Blood/Doom", "Demise Of Sanity", ja alkuperäinen pianoversio "Bridge To Cross":sta sekä demokappale "I'll Find The Way". Kahta viimeistä kappaletta ei koskaan julkaistu. Japanin painoksessa julkaistiin bonuskappale "Llabdeeps", mikä on "Speedball" käännettynä väärin päin. ==Kappaleet== # # # # # # # # # # # # # # # ==Kokoonpano== * Zakk Wylde (laulu, kitara, basso) * Robert Trujillo (basso kappaleissa "Demise of Sanity" ja "Life, Birth, Blood, Doom") * Craig Nunenmacher (rummut) * Christian Werr (rummut kappaleissa "Bleed for Me", "Demise of Sanity" ja "Life, Birth, Blood, Doom") == Arvostelut == * AllMusic: Black Label Society: 1919 Eternal Viitattu 13.1.2023. * Soundi: Black Label Society: 1919 Eternal Viitattu 13.1.2023. == Lähteet == == Aiheesta muualla == * * Luokka:Black Label Societyn albumit Luokka:Vuoden 2002 albumit
Suleiman II

Suleiman II (1642–1691) (osmaniturkiksi: سليمان ثانى Süleymān-i ṣānī) oli Osmanien valtakunnan sulttaani vuosina 1687–1691. Hän oli edellisen sulttaanin Mehmed IV:n nuorempi veli, ja vietti lähes koko nuoruutensa kotiarestissa Topkapın palatsissa Istanbulissa. Kun Mehmed IV oli syrjäytetty, valtuuskunta lähestyi Suleimania pyytääkseen tätä sulttaaniksi. Suleiman pelkäsi murhayritystä, mutta uskaltautui kruunattavaksi.Encyclopedia Britannica 1911 Samoin kuin edellisellä hallituskaudella, käytännön valta pysyi suurvisiirien käsissä. Suleimanin merkittävin hallintotoimi oli Köprülü Fazıl Mustafa Pashan nimittäminen suurvisiiriksi. == Lähteet == Luokka:Osmanien hallitsijat Luokka:Vuonna 1642 syntyneet Luokka:Vuonna 1691 kuolleet
Callistus

Callistus, Callixtus, Calixtus tai Kallistos tarkoittaa seuraavia asioita: == Paaveja == *Calixtus I, vuosina 217–222 *Calixtus II, vuosina 1119–1124 *Calixtus III (vastapaavi), vastapaavi vuosina 1168–1178 *Calixtus III, paavi vuosina 1455–1458 == Muita henkilöitä == *Callistus tai Ballista (k. 261), roomalainen pretoriaaniprefekti ja kenraali *Kallistos Ksanothopoulos (k. 1397), Konstantinopolin patriarkka *Gaius Julius Callistus, Rooman keisari Caligulan vapauttama orja *Georg Calixtus (1586–1656), salsalainen luterilainen teologi *Kallistos Ware, oik. Timothy Ware (1934–2022), englantilainen ortodoksinen teologi ja metropoliitta *Nikeforos Kallistos Ksanthopoulos (n. 1256–1335), kreikkalainen historioitsija.
Baldassare Castiglione

Baldassare Castiglione (1478–1529) oli italialainen renessanssikirjailija, valtiomies ja kreivi. Hänen tunnetuin teoksensa on Hovimies (Il cortegiano, 1528).AdLibris (kirja-arvio ruotsiksi) Se kertoo ajasta, jonka hän vietti Urbinon hovissa. Urbino oli sen ajan poliittinen ja kulttuurillinen keskus, jossa Castiglione ystävystyi mm. taidemaalari Rafaelin kanssa. Rafaelin Castiglionesta vuosina 1514–1515 maalaama muotokuva on yksi tämän tunnetuimmista töistä. Vuonna 1521 Paavi Klemens VII lähetti Castiglionen Pyhän Istuimen lähettilääksi Madridiin. Castiglionen varsinainen tehtävä oli vakoilla kapinallismieliseksi epäiltyä keisari Kaarle V:tä. Tehtävä ei onnistunut, ja Castiglionea epäiltiin jopa Rooman ryöstön edesauttamisesta. Castiglionen laajat selityskirjeet saivat hänelle kuitenkin paavin anteeksiannon ja keisarin kunnianosoituksia. == Kirjallisuutta == * == Lähteet == Luokka:Italialaiset kirjailijat Luokka:Vuonna 1478 syntyneet Luokka:Vuonna 1529 kuolleet
Lumijoen kunnantalo

Lumijoen kunnantalo on Lumijoen kunnan omistama, alun perin suojeluskuntataloksi rakennettu, vuonna 1938 valmistunut puinen funktionalismia edustava kaksikerroksinen historiallisesti arvokas rakennus. Rakennus tunnetaan myös nimellä Lumilinna. Museoviraston suojelemassaKirjastovirma rakennuksessa on suojeluskuntatoiminnan sekä talvi- ja jatkosotien aikana toiminut lottien ylläpitämä kahvila. Sotien jälkeen rakennuksessa on ollut Säästöpankin konttori sekä kahvila Lumilinna. Lumijoen kunnan omistukseen rakennus siirtyi vuonna 1947. ==Lähteet== * Lumijoki.fi: nähtävyydet Luokka:Lumijoen rakennukset ja rakennelmat Luokka:Suomen kunnantalot
Hebronin verilöyly 1929

Vuoden 1929 mellakoissa arabinationalistit tappoivat 67 juutalaista Hebronissa.The Hebron Massacre of 1929 Arabit pakottivat juutalaisasukkaat lähtemään Hebronista ja takavarikoivat heidän maaomaisuutensa aina siihen asti, kun Israel Kuuden päivän sodassa 1967 miehitti alueen. Jotkut juutalaiset pelastuivat arabinaapureidensa piilotettua heidät taloihinsa, jotkut menivät kaupungin brittiläiselle poliisiasemalle. Kaikki hengissä selvinneet evakuoitiin Jerusalemiin. == Poliittinen tausta == Juutalaisten maahanmuuton myötä arabinationalismi voimistui Palestiinassa 1920- ja 1930-luvuilla. Syksyllä 1928 syntyi riitoja Jerusalemin Temppelivuoren alueella uskonnonharjoituksesta. Vuoden 1929 kuluessa kiistat lisääntyivät, kunnes 16. elokuuta 1929 arabit hyökkäsivät useisiin kohteisiin ympäri maata. Toista sataa juutalaista ja kymmeniä arabeja sai surmansa ennen kuin britit saivat palautettua järjestyksen. Suurin yksittäinen veriteko tehtiin Hebronissa. Juusola, 2014, s. 51 == Vaikutukset == Vuoden 1929 levottomuudet olivat eräänlainen alkusoitto vuonna 1936 puhjenneelle suurelle arabikapinalle, joka suuntautui sekä brittejä että juutalaisia vastaan. Joukkomurha oli takaisku niille juutalaisjohtajille, jotka halusivat myöntää arabeille kansalaisuuden ja tasa-arvoisen aseman tulevassa Israelin valtiossa. Se johti myös Haganah-organisaation vahvistamiseen ja uudelleenorganisointiin, josta myöhemmin kehitettiin Israelin puolustusvoimat. Juutalaiset palasivat Hebroniin vasta vuonna 1967 kuuden päivän sodan jälkeen. == Lähteet == * ===Lähteet=== ==Aiheesta muualla== * The Hebron Massacre of 1929 - Jewish Virtual Library * Photos of the massacre and survivors Luokka:1929 Luokka:Israelin historia Luokka:Joukkosurmat Luokka:Arabien–Israelin konflikti
Gianni Bugno

Gianni Bugno (s. 14. helmikuuta 1964 Brugg, Sveitsi) on italialainen entinen maantiepyöräilijä. Bugno oli monipuolinen ajaja, joka menestyi erityylisissä kilpailuissa. Hänen suurvoittoihinsa kuuluvat Italian ympäriajo ja Milano–San Remo vuonna 1990, Clásica de San Sebastián 1991 ja Flanderin ympäriajo 1994. Bugnon huippusaavutuksiin kuuluu myös tuplavoitto maantieajon MM-kilpailuissa. Vuonna 1991 hän voitti mestaruuden ennen Alankomaiden Steven Rooksia ja Espanjan Miguel Indurainia, seuraavana vuonna muut mitalistit olivat Ranskan Laurent Jalabert ja Venäjän Dmitri Konyšev. Italian ympäriajo vuonna 1990 oli Bugnon täydellistä hallintaa – hän johti kilpailua alusta loppuun. Vuonna 1991 hän sijoittui Ranskan ympäriajossa toiseksi Miguel Indurainin jälkeen ja seuraavana vuonna kolmanneksi Indurainin ja Claudio Chiappuccin takana. ==Saavutukset== 1986 * 1. Giro de los Apeninos * 1. Giro del Piemonte 1987 * 1. Giro de los Apeninos * Giro del Trentino, etappivoitto 1988 * 1. Giro de los Apeninos * Tour de Romandie, etappivoitto * Ranskan ympäriajo, etappivoitto 1989 * 2. Italian mestaruuskilpailu * 11. Ranskan ympäriajo * Italian ympäriajo, etappivoitto 1990 * 1. Maailmancup * 1. Italian ympäriajo + 3 etappivoittoa ja pistekilpailun voitto * 1. Milano–San Remo * 1. Giro del Trentino + etappivoitto * 3. Ammattilaisten maantieajon MM-kilpailu * 7. Ranskan ympäriajo, 2 etappivoittoa 1991 * 1. Ammattilaisten maantieajon MM- kilpailu * 1. Italian mestaruuskilpailu * 1. Clásica de San Sebastián * 2. Ranskan ympäriajo + etappivoitto * 4. Italian ympäriajo + 3 etappivoittoa * Burgosin ympäriajo, etappivoitto 1992 * 1. Ammattilaisten maantieajon MM- kilpailu * 1. Milano-Torino * 1. Giro dell'Emilia * 3. Ranskan ympäriajo * Sveitsin ympäriajo, etappivoitto 1993 * 2. Italian mestaruuskilpailu * 18. Italian ympäriajo * 20. Ranskan ympäriajo * Galician ympäriajo, etappivoitto * Bicicleta Vasca, etappivoitto 1994 * 1. Flanderin ajo * Bicicleta Vasca, etappivoitto * 8. Italian ympäriajo, etappivoitto 1995 * 1. Italian mestaruuskilpailu * 1. Välimeren ajo + 2 etappivoittoa 1996 * 3. Sveitsin ympäriajo + etappivoitto * Giro del Trentino, etappivoitto * Italian ympäriajo, etappivoitto * Espanjan ympäriajo, etappivoitto 1998 * Espanjan ympäriajo, etappivoitto ==Tallit== * Atala (1985–1987) * Chateau D'ax (1988–1991) * Gatorade (1992–1993) * Team Polti (1994) * MG Technogym (1995–1996) * Mapei (1997–1998) ==Aiheesta muualla== * Saavutukset memoire du cyclisme -tietokannasta Luokka:Italialaiset maantiepyöräilijät Luokka:Giro- voittajat Luokka:Vuonna 1964 syntyneet Luokka:Elävät henkilöt
Hangover Music Vol. VI

Hangover Music Vol. VI on heavy metal -yhtye Black Label Societyn viides studioalbumi. ==Kappaleet== Kaikki kappaleet kirjoittanut Zakk Wylde. # # # # # # # # # # # # # # # ==Tekijät== * Zakk Wylde – laulu, kitara, basso, piano * John "J.D." DeServio – basso kappaleissa 2, 9, 10 ja 14 * Mike Inez – basso kappaleessa 1 * James LoMenzo – basso kappaleissa 3, 4, 6, 7, 8, 11 ja 15 * Craig Nunenmacher – rummut * John Tempesta – rummut kappaleessa 14 == Arvostelut == * Imperiumi: 7/10Black Label Society: Hangover Music Vol. VI Viitattu 13.1.2023. * Soundi: Black Label Society: Hangover Music Vol. VI Viitattu 13.1.2023. == Lähteet == == Aiheesta muualla == * * Luokka:Black Label Societyn albumit Luokka:Vuoden 2004 albumit
Kevättähtimö

Kevättähtimö (Rabelera holostea, syn. Stellaria holostea) on monivuotinen, valkokukkainen tähtimöiden sukuun kuuluva kohokkikasvi. == Ulkonäkö ja koko == Pysty- tai kohenevavartinen kevättähtimö voi kasvaa 20–30 cm pitkäksi. Varsi on hoikka, hauras, teräväsärmäinen ja kalju. Vastakkain olevat lehdet ovat ruodittomia, 3–8 cm pitkiä, siirottavia ja jäykkiä. Muodoltaan ne ovat kapeanpuikeita, pitkäsuippuisia, teräväkärkisiä ja karheita. Kukinto on kaksihaarainen viuhko, joka joskus on muuntunut yksikukkaiseksi. Kukinnon kaikki tukilehdet ovat kalvolaidattomia. Valkoisissa kukissa on viisi verho- ja terä­lehteä. Terälehdet ovat osittain kaksijakoisia, 12–15 mm pitkiä ja 1,5–2 kertaa verholehtien pituisia. Kukan emiö on kolmelehtinen. Suomessa kevättähtimö kukkii touko-kesäkuussa. Hedelmä on kuusiliuskaisesti aukeava kota. Laji talvehtii rönsymäisten, juurehtivien versojensa varassa.Retkeilykasvio 1998, s. 106–107. Kevättähtimön erottaa muista sukunsa lajeista, esimerkiksi lehtotähtimöstä (S. nemorum) suurten kukkien ja pitkulaisten lehtien avulla. Heinätähtimöstä (S. graminea) sen erottaa ainakin lyhytpontisempien heteiden avulla. == Levinneisyys == Kevättähtimöä tavataan Euroopassa Pyreneiden niemimaan pohjoisosista Länsi-Venäjälle. Etelässä sitä kasvaa aina Etelä-Italiaan ja Keski-Kreikkaan saakka, pohjoisessa levinneisyysalue ulottuu Fennoskandian keskiosiin ja Venäjän pohjoisosiin. Kaukasuksella lajilla on oma erillinen esiintymisalueensa. Euroopan ulkopuolella lajia tavataan Länsi-Siperian eteläosissa, Turkissa, Iranissa, Tunisiassa ja Marokossa. Tulokaslajina kevättähtimöä on tavattu myös Pohjois- Amerikan itärannikolla ja Uudessa-Seelannissa. Suomessa kevättähtimö on alkuperäislaji etelärannikon tammivyöhykeellä, jossa se on jokseenkin yleinen. Jo Hämeessä se on harvinainen lehtolaji. Satunnaisena tulokaskasvina kevättähtimöä tavataan aina Pohjois-Pohjanmaan eteläosien korkeudelle.Retkeilykasvio 1998, s. 107. Lajin vahvin esiintymisalue Suomessa painottuu Uudellemaalle.Helsingin kasvit 1998, s. 278. == Elinympäristö == Kevättähtimö kasvaa lehdoissa, lehtomaisissa metsissä, metsänreunoissa ja -aukoissa, lehtoniityillä ja puistojen nurmikoilla. Sopivilla kasvupaikoilla kevättähtimö voi muodostaa suuria, kukinta-aikaan hyvin näyttäviä kasvustoja. Lajin on havaittu viihtyvän erityisen hyvin muurahaispesien ympärillä, mutta syytä tähän ei tiedetä.Vantaan luonto: Kasvit 1996, s. 343. == Käyttö == Kevättähtimöä kasvatetaan jonkin verran myös koristekasvina, usein luonnosta siirrettynä. == Lähteet == * Helsingin kasvit – Kukkivilta kiviltä metsän syliin. Toim. Kurtto, Arto & Helynranta, Leena. Helsingin kaupungin ympäristökeskus. Yliopistopaino, Helsinki 1998. * * Vantaan luonto: Kasvit. Toim. Ranta, Pertti & Siitonen, Mikko. Vantaan kaupunki, Vantaa 1996. === Viitteet === == Aiheesta muualla == * Laji.fi: Kevättähtimö (Rabelera holostea) * Kasviatlas 2018: Kevättähtimön (Stellaria holostea) levinneisyys Suomessa * Pohjolan kasvien pauloissa: Rabelera holostea (Stellaria holostea) – kevättähtimö * JSTOR Global Plants: Stellaria holostea Luokka:Kohokkikasvit
Jb

Jb tarkoittaa seuraavia: * * Jonas Brothers, JB, poppia ja pop-rockia esittävä yhtye * Jungfraubahn, JB, hammasrata Sveitsissä. ==Henkilöt== Jb on seuraavien henkilöiden nimi: * Justin Bieber (s. 1994), taiteilijanimi JB, kanadalainen laulaja * Im Jae Bum (s. 1994), taiteilijanimi JB, eteläkorealainen laulaja, tanssija sekä näyttelijä.
Je

Je tarkoittaa seuraavia: * * Jyväskylän Energia, JE, energiayhtiö * Mango, IATA-koodi JE, lentoyhtiö.
Jf

Jf tarkoittaa seuraavia: * * Junge Freiheit, JF, saksalainen sanomalehti * Justimusfilms, JF, sketsi-, lyhytelokuva- ja huumorirap-videoryhmä * .
Sven Axel Stening

Sven Axel Stening (18. kesäkuuta 1824 Kokkola – 30. kesäkuuta 1855 Kokkola) oli suomalainen runoilija ja prosaisti. Hän kirjoitti ruotsinkielisiä runoja, näytelmiä ja kertomuksia, jotka ilmestyivät enimmäkseen sanomalehdissä ja runokalentereissa. == Henkilöhistoria == Sven Axel Stening syntyi Kokkolassa 1824. Hänen vanhempansa olivat tullivirkailija Gustav Carl Anton Stening ja Karolina Stening (o.s. Taxell). Steningillä tiedetään olleen ainakin yksi nuorempi veli, myöhemmin Oulussa arkkitehtina toiminut Emil Valentin Stening (1829–1861) Vuonna 1835 Stening aloitti opintonsa yksityisessä Helsingfors lyceumissa, jonka perustamisessa neljä vuotta aikaisemmin Lauantaiseuran jäsenet olivat olleet aktiivisia. Stening valmistui ylioppilaaksi 1841 ja kirjautui heti yliopistoon Etelä-Pohjalaiseen Osakuntaan. Hänen kiinnostuksestaan kulttuuria kohtaan heijastaa se, että Stening liittyi Suomalaisen Kirjallisuuden Seuraan 1845 ja kuului siihen kuolemaansa asti. Yliopistossa opiskellessaan Stening ryhtyi julkaisemaan myös runoja ja kertomuksiaan sanomalehdissä ja runokalentereissa, ajan tapaan anonyyminä nimimerkillä –ng. Hänen ensimmäinen julkaistu tekstinsä oli ilmeisesti jatkokertomus Trohet i döden, joka julkaistiin Helsingfors Tidningarissa joulukuussa 1844. Steningin kirjoituksia ilmestyi myös Helsingfors Morgonbladissa, ja hänen runojaan sisältyi vuosien 1846 ja 1847 Necken- albumiin ja 1851 ilmestyneeseen Aina-runokalenteriin. Steningin näytelmä Torguemada ilmestyi 1846. Keväällä 1847 Steining suoritti kandidaatin tutkinnon ja heti kesällä maisterin tutkinnon. Tiedossa ei ole, mitä hän teki valmistuttuaan, mutta vuonna 1852 Stening sai kaupunginkasöörin viran syntymäkaupungistaan Kokkolasta. Kaksi vuotta myöhemmin hän liittyi Vaasan tarkk’ampujapataljoonaan. Stening sairasti kuitenkin keuhkotautia, joka vei 31-vuotiaan alivänrikin vihdoin hautaan Kokkolassa kesällä 1855. == Tuotanto == === Runot === * 15. 20. 25. (Necken 1846, 1845) * Den döda siskan (Necken 1846, 1845) * Drömmen (Necken 1846, 1845) * Kärlekens död (Necken 1846, 1845) * Till näktargalen (Necken 1847, 1846) * Till vårvinden (Necken 1847, 1846) * Det bittraste ordet (Aina 1851, 1850) * Qvinnokärleken (Aina 1851, 1850) === Kertomukset === * Trohet i döden (Helsingfors Tidningar 14.–21.12.1844) * Tre dagar (Helsingfors Morgonblad 20.–27.11.1845) * Informatorn (Helsingfors Morgonblad 14.5.–11.6.1849) === Näytelmät === * Torguemada (1846) * De svartsjuke (Helsingfors Morgonblad 1849) == Lähteet == * * Hirvonen, Maija (toim.) 1993: Suomen kirjailijat 1809–1916. SKS:n Toimituksia 570. SKS, Helsinki. * HisKi - Historiakirjojen hakuohjelma. * Suomen kirjailijat -tietokanta . * Sven Axel Stening. Suomalaisen Kirjallisuuden Seuran jäsenet 1831–1892. * ==Aiheesta muualla== Luokka:Suomalaiset kirjailijat Luokka:Vuonna 1824 syntyneet Luokka:Vuonna 1855 kuolleet